Torbjørn Dyrud

Torbjørn Dyrud (født 1974) er en norsk musiker, komponist, sanger og tekstforfatter. Dyrud er født og oppvokst på Toten, og er bosatt på Kapp.

Han er utdannet kirkemusiker fra Norges musikkhøgskole i årene 1996–2000, og tok diplomeksamen i kordireksjon ved Kungliga Musikhögskolan i Stockholm i 2003, etter to års studier hos professor Anders Eby. Han har også studert komposisjon og improvisasjon. Dyrud har tidligere vært dirigent i vokalensemblet Ginnungagap, Oslo Kammerkor og Cor, men arbeider først og fremst som musiker og artist.

I 2004 mottok Dyrud Edvard-prisen fra TONO i kategorien vokalmusikk for Lovesongs-triologien. Han har utgitt Quietly to the Fields (2008) og Alabaster Box Liturgy (2009) med henholdsvis piano- og orgelimprovisasjoner, han har skrevet pasjonsmusikk til Nidaros Domkor og hans kormusikk fremføres jevnlig rundt omkring i verden.

Dyrud har siden 2007 vært musikalsk ansvarlig for sommershowet Urbane Totninger, med blant andre komikeren Gustav Nilsen. Forestillingen, som spilles på Toten, ble i 2011 og 2014 årets mest besøkte norske sommershow med over 30 000 besøkende.Rekordsommer for Urbane Totninger oa.no (Oppland Arbeiderblad, Frode Hermanrud) 30. juni 2017. . Han har også skrevet musikk til to barnemusikaler, der Robin Hood - Heller fredløs enn pingle (2017) ble nominert til Musikkteaterprisen.Nominert til Årets musikal oa.no (Oppland Arbeiderblad, Stine Håkensbakken Roland) 6. mars 2017.  

Siden 2010 har Dyrud fokusert på sitt arbeid med egne viser på totning. Detti er heme ble utgitt på Grappa våren 2013.

Utgivelsen av Dyruds pasjon Out of Darkness med Nidaros domkor under dirigent Vivianne Sydnes på plateselskapet 2L (2013) ble Grammy-nominert i desember 2014 Nidaros domkor Grammy-nominert  Vårt Land (kultur, Lars Flydal) 8.des.2014.

Dyrud er en hyppig brukt pianist, og har deltatt på innspillinger med blant andre Tora Augestad og Hildegunn Øiseth.

 Plateutgivelser 
 Din første jul (2020) - singel
 Kan du ikke være med uti (2020) - singel, med Sofia Dyrud
 Under sola, gjennom regnet (2017) - viser
 Piano Music (Indigoboom 2015) - pianomusikk
 Detti er heme (Grappa 2013) - viser
 Alabaster Box Liturgy (Grappa 2009) – orgelimprovisasjoner.
 Quietly to the Fields (Grappa 2008) – pianoimprovisasjoner og trio.

 Innspilte korverker 
 «Ottos mops» med Den norske studentersangforening på platen For fulle seil (2021), dirigent Marit Tøndel Bodsberg
 «Lovesongs I, II og III» og «Med en bukett» med Ensemble 96 på platen So is my love (2L 2017), dirigent Nina T. Karlsen
 «Out of Darkness» med Nidaros domkor, dirigent Vivianne Sydnes (2L 2013)
 «Snart kysser hun sin venn i rosenhagen» med Uranienborg Vokalensemble på platen Song (2L 2013), dirigent Elisabeth Holte
 «Du, med det skarpe sverd» med Nidaros domkor på platen Nidaros (2L 2010), dirigent Vivianne Sydnes
 «Snart kysser hun sin venn i rosenhagen» med Schola Cantorum på platen Audiens (2L 2009), dirigent Tone Bianca Sparre Dahl
 «Lovesongs I, II og III» med  Ginnungagap på platen We Know Not Where The Dragons Fly (Simax 2005), dirigent Kjetil Almenning
 «Conserva me Domine» med  Ginnungagap på platen Cor (Pro Musica 2001), dirigent Torbjørn Dyrud

 Referanser 

 Eksterne lenker 

  Torbjørn Dyruds hjemmesider
  Torbjørn Dyrud på Lulu
  Urbane Totninger

Kategori:Norske komponister
Kategori:Norske organister
Kategori:Norske visesangere
Kategori:Norske sangtekstforfattere